Nú klukkan 15 í dag hafa 18 íbúar í Hvalfjarðarsveit boðið fram krafta sína til setu í sveitarstjórn . Eins og fram hefur komið verður nú í fyrsta skipti kosið persónukosningu í sveitarfélaginu eftir að það var sameinað í eitt úr fjórum smærri hreppum . Á heimasíðu Hvalfjarðarsveitar er birtur listi yfir frambjóðendur eftir tilviljanakenndri röð . Í hópi þeirra 18 sem komnir eru á listann er bæði að finna reynslubolta úr sveitarstjórnarmálum sem og nýgræðinga , fólk á öllum aldri . Það skal tekið fram að enn geta íbúar skráð þátttöku og einnig að allir kosningabærir eru í kjöri þrátt fyrir þennan lista , hafi þeir ekki setið áður í sveitarstjórn og óskað formlega eftir að vera ekki í kjöri .